Monika Gibalová

PhDr. Mgr. Monika Gibalová PhD. (* 1. máj 1960, Spišská Sobota) je slovenská politička a bývalá poslankyňa Národnej rady Slovenskej republiky. Vo voľbách do NRSR v marci 2012 kandidovala na kandidátke KDH.

Profesionálna kariéra 

 19791990 – Československé štátne kúpele Lučivná, zdravotná sestra 
 19911992 – Biskupský úrad Spišská Kapitula, učiteľka 
 19921993 – Ústav sociálnej starostlivosti pre telesne postihnutú mládež, Dúbravská cesta, Bratislava, zdravotná sestra 
 19931997 – Integra – Zariadenie sociálnych služieb pre viacnásobne postihnutých,  Bratislava, zdravotná sestra 
 1997 – ukončené magisterské štúdium na Rímskokatolíckej cyrilometodskej bohosloveckej fakulte UK Bratislava, odbor katolícka teológia
 19972000 – Trnavská univerzita Trnava, Fakulta zdravotníctva a sociálnej práce, interná doktorandka, asistentka
 1999 – rigorózna skúška vo vednom odbore sociálna práca
 2000 – štúdium ukončené dizertačnou skúškou a obhajobou dizertačnej práce vo vednom odbore sociálna práca 
 20002006 – Spišská katolícka charita, Spišská Nová Ves, riaditeľka ambulantných služieb

 2006 - 2010 – IV. VO - poslankyňa NR SR, členka Výboru NR SR pre sociálne veci a bývanie, podpredsedníčka Výboru NR SR pre nezlučiteľnosť funkcií

 20102012 – V. VO - poslankyňa NR SR, členka Výboru NR SR pre sociálne veci
 2012 – VI. VO - poslankyňa NR SR, členka Výboru NR SR pre sociálne veci, členka Výboru NR SR pre nezlučiteľnosť funkcií

Politická činnosť 

Monika Gibalová 
 v  parlamentných voľbách v roku 2012 kandidovala zo 17. miesta kandidátky KDH, preferenčnými hlasmi sa posunula na 10. miesto. Je členkou a zároveň overovateľkou Výboru NR SR pre sociálne veci a bývanie, členkou Výboru NR SR pre nezlučiteľnosť funkcií,
 v  parlamentných voľbách v roku 2010 kandidovala zo 17. miesta kandidátky KDH, po nástupe štyroch zvolených poslancov NR SR do Vlády SR nastúpila do parlamentu ako náhradníčka. Bola členkou výboru NR SR pre sociálne veci a bývanie,

 v parlamentných voľbách v roku 2006 z 33. miesta kandidátky KDH, odkiaľ sa prefenčnými hlasmi posunula na 10. miesto. Bola podpredsedníčkou Výboru NR SR pre nezlučiteľnosť funkcií a členkou Výboru NR SR pre sociálne veci a bývanie. 
V parlamente sa venuje oblasti sociálnej politiky a zamestnanosti. Presadzuje zmenu podmienok pre vznik nároku na dávku a na výšku dávky v nezamestnanosti, presadzuje solidárnejší  spôsob valorizácie dôchodkových dávok pevnou sumou. Iniciovala a konala v mene skupiny poslancov, ktorí dali podanie na Ústavný súd SR k novele zákona č. 448/2008 Z. z. o sociálnych službách z októbra 2008. Novela neumožňovala slobodný výber poskytovateľa sociálnej služby.  Ústavný súd SR  na verejnom zasadnutí pléna dňa 18. mája 2010 podaniu vyhovel. Diskriminácia neverejných poskytovateľov sociálnych služieb bola zo zákona odstránená. Svojou činnosťou významne prispela k zrušeniu Vojenského obvodu Javorina.

Do 31. 8. 2012 podala v NR SR 61 interpelácií, 39 poslaneckých návrhov zákonov (z toho 10 individuálnych návrhov a 17 pozmeňujúcich návrhov k zákonom) a 1 návrh na prijatie uznesenia.

Súkromný život 
Monika Gibalová žije v súčasnosti vo Svite.

Referencie

Iné projekty

Externé odkazy 
 
 Životopis na stránkach KDH

Politici KDH
Poslanci NR SR (2006 – 2010)
Poslanci NR SR (2010 – 2012)
Osobnosti zo Spišskej Soboty